Diari Oficial de la Generalitat Valenciana


Sumari del DOGV 8032, del 04-05-2017 (2017/3147)

RESOLUCIÓ de 13 de gener de 2017, de la Conselleria d'Hisenda i Model Econòmic, per la qual s'accepta la cessió gratuïta realitzada per l'Ajuntament d'Orihuela de l'immoble de la seua propietat, local en planta baixa de 814,15 m² de superfície construïda, siti en l'avinguda Príncipe de Asturias 3 i 5 de la població esmentada.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8032

Data del DOGV
:   04-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3147


Data del document
:   13-01-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 13 de gener de 2017, de la Conselleria d'Hisenda i Model Econòmic, per la qual s'accepta la cessió gratuïta realitzada per l'Ajuntament d'Orihuela de l'immoble de la seua propietat, local en planta baixa de 814,15 m² de superfície construïda, siti en l'avinguda Príncipe de Asturias 3 i 5 de la població esmentada. [2017/3147]  
L'Ajuntament d'Orihuela, en acord de la Junta de Govern Local de 2 d'agost de 2016, va acordar la cessió gratuïta a la Generalitat de l'immoble de la seua propietat, local en planta, baixa siti en l'avinguda Príncipe de Asturias 3 i 5, de la població esmentada.  
A proposta de la Conselleria d'Educació, Investigació, Cultura i Esport, d'11 d'octubre de 2016, es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar l'immoble a albergar l'Escola Oficial d'Idiomes d'Orihuela, amb subjecció al que estableix l'article 111 del Reglament de béns de les entitats locals, en tindre l'immoble que se cedeix la naturalesa jurídica de patrimonial.  
  
L'article 44 de la Llei 14/2003, de 10 d'abril, de patrimoni de la Generalitat, estableix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat, i en el punt 2 estableix que la competència per a l'acceptació correspon al titular de la Conselleria competent en matèria de patrimoni.  
L'article 27.2.c de la Llei de patrimoni estableix que l'adquisició de béns i drets en virtut de cessió administrativa porta implícita l'afectació a l'ús general o al servei públic. En conseqüència, una vegada perfeccionada la cessió i acceptació, l'immoble queda automàticament afecte el servei públic educatiu i adscrit a la Conselleria d'Educació, Investigació, Cultura i Esport, a què en correspon l'administració, defensa i conservació.  
En conseqüència, amb base en els esmentats articles de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta realitzada per l'Ajuntament d'Orihuela de l'immoble de la seua propietat, local en planta baixa de 814,15 m² de superfície construïda, siti en l'avinguda Príncipe de Asturias 3 i 5 de la població esmentada, que confronta, prenent com a front l'avinguda Príncipe de Asturias, enfront, l'avinguda esmentada; al fons, zona d'esplai, finca número sis del pla; a la dreta, zona d'esplai, finca número sis del pla i portal d'accés; i esquerra, plaça de bous, Camino Viejo de Molins enmig, i portal d'accés.  
Consta inscrita en el Registre de la Propietat d'Orihuela número 1, al volum 2399, llibre 1940, foli 215, finca 134580, inscripció 8a.  
Referència cadastral: 7077848TS5970Q0744EK  
La parcel·la s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament d'Orihuela, s'efectua amb la condició de destinar l'immoble a albergar l'Escola Oficial d'Idiomes d'Orihuela, amb subjecció al que estableix l'article 111 del Reglament de béns de les entitats locals.  
En cas d'incompliment dels fins per als quals se cedeix l'immoble, una vegada sol·licitada la reversió per part de l'Ajuntament i remesa com a sol·licitud de reversió a la Conselleria d'Hisenda i Model Econòmic, es tramitarà per aquesta el corresponent expedient d'acord amb el que disposa el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
Tercer  
L'immoble haurà d'incorporar-se a l'Inventari General de Béns i Drets de la Generalitat en concepte de bé de domini públic afecte el servei públic educatiu i adscrit a la Conselleria d'Educació, Investigació, Cultura i Esport, a què hi corresponen les competències demanials, inclosa la seua administració, defensa i conservació.  
  
  
Quart  
Notificar la present resolució a l'Ajuntament cedent i procedir-ne a la publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que és definitiu en via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant el Jutjat Contenciós Administratiu, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la notificació, davant l'òrgan que va dictar l'acte, de conformitat amb el que preveu l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjuí que es puga exercitar qualsevol altre que s'estime escaient.  
  
  
València, 13 de gener de 2017.- El conseller d'Hisenda i Model Econòmic: Vicent Soler i Marco.